als_Latn dik_Latn sag_Latn
Home » Ekskluzive »
DnV : Parregullsi në disa vendvotime
Koalicioni i OJQ-ve “Demokracia në Veprim” (DnV) , në konferencën për media ka raportuar për disa parregullsi që janë evidentuar deri tash, transmeton Telegrafi.
Driton Selmanaj nga DnV tha se parregullsi janë evidentuar në komunën e Gjakovës. “Në shkollën ‘Yll Morina’ është evidentuar një rast i fotografimit të votës. Gjithashtu edhe në shkollën ‘Hasan Prishtina’ në Gjakovë dyshohet për fotografim të votës”, ka theksuar ai.
“Ndërsa prezenca e materialit propagandues është vërejtur në disa vendvotime nëpër disa komuna të Kosovës. Në shkollën ‘Remzi Ademi’ dhe ‘11 Marsi ne Prizren, pastaj në fshatin leshin dhe varosh në Ferizaj. Prezenca e materialit është prezente edhe në komunën e Mitrovicës – në Shkollën ‘Bedri Gjina’, pastaj në fshatin Zhilivodë në komunën e Vushtrrisë”.
“Një rast tjetër i evidentuar nga vëzhguesit e ‘Demokracisë në Veprim’ është votimi i hapur nga ana e një qytetari. Në shkollën ‘Dardania’ në Prishtinë mungon faqja e 34 e listës së votuesve. Deri në këtë kohë dalja e qytetarëve është e vogël, megjithatë qytetarët le të votojnë dhe ta shfrytëzojnë të drejtën demokratike dhe kushtetuese që e kanë ata. Konferenca e radhës e ‘Demokracisë në Veprim’ do të mbahet në orën 14”, ka thënë Selmanaj.
eng_Latn als_Latn als_Latn als_Latn als_Latn als_Latn